CELEX: 62020TN0335
Language: da
Date: 2020-05-28 00:00:00
Title: Sag T-335/20: Sag anlagt den 28. maj 2020 — Den Tjekkeske Republik mod Kommissionen

27.7.2020   
            
            
               DA
            
            
               Den Europæiske Unions Tidende
            
            
               C 247/44
            
         
      Sag anlagt den 28. maj 2020 — Den Tjekkeske Republik mod Kommissionen
      (Sag T-335/20)
      (2020/C 247/60)
      Processprog: tjekkisk
      
         Parter
      
      
         Sagsøger: Den Tjekkeske Republik (ved M. Smolek, J. Pavliš, O. Serdula og J. Vláčil, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Artikel 1 i Kommissionens gennemførelsesafgørelse (EU) CCI 2014CZ06RDNP 001 af 30. marts 2020 om udsættelse af de mellemliggende betalinger for Den Tjekkiske Republiks program for udvikling af landdistrikterne 2014-2020 og for udgifter i perioden fra den 16. oktober til den 31. december 2018 (offentliggjort under nummer C(2020) 1857 final), annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat et eneste anbringende om en tilsidesættelse af artikel 41, stk. 1, i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik (1) Kommissionen fandt nemlig med urette, at det tilskud, som den udsatte betaling var knyttet til, var blevet tildelt i strid med de nationale retsbestemmelser. Der havde imidlertid ikke kunnet forelægge en tilsidesættelse af de pågældende nationale retsbestemmelser, eftersom de på ingen måde vedrører den type tilskud, som er omfattet af den udsatte betaling.
      
         (1)  EUT 2013, L 347, s. 549.